
Z A P I S N I K
3. sjednice Vijeća Mjesnog odbora „30. svibnja 1990.“
održane 23. kolovoza 2021.
u sjedištu Mjesnog odbora, Vinodolska 23
s početkom u 18,00 sati

NAZOČNI ČLANOVI VIJEĆA:

Kristijan Rebelić, Matej Klaić, Mislav Majcan, Željko Đuretec, Ana Stepančić Žanić. 
NENAZOČNI ČLANOVI VIJEĆA:

Lovro Palić i Snježana Tkalčić-Pisk.
OSTALI NAZOČNI:

· Antun Bošnjaković, član Vijeća Gradske četvrti Donja Dubrava
· Domagoj Majcan, gost
Predsjedava Matej Klaić, predsjednik Vijeća.

Zapisnik vodi Mislav Majcan.


Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 3. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 2. sjednice Vijeća, održane 9. srpnja 2021.
Predsjednik predlaže dodatnu točku dnevnog reda:

· Prijedlog zaključka o podizanju Spomenika slovenskom pjesniku dr. Francu Prešernu, mišljenje, traži se

Vijeće jednoglasno prihvaća dodatnu točku.

Na prijedlog predsjednika Vijeće jednoglasno utvrđuje

D N E V N I   R E D

1. Prijedlog Odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora – donošenje zaključka;
2. Prijedlog zaključka o davanju mišljenja na Nacrt prijedloga odluke o izmjenama i dopunama Odluke o davanju u zakup i na drugo korištenje površina javne namjene;
3. Prijedlog zaključka o prijedlogu otkupa ili zamjene k.č.br. 7738/1 i 7737/1 k.o. Dubrava u Vinodolskoj ulici 23;

4. Prijedlog zaključka o davanju suglasnosti kojim se predsjednik Vijeća ovlašćuje da potpisuje zahtjeve za jednokratnim korištenjem prostora;

5. Prijedlog zaključka o dostavi poziva za sjednicu Vijeća MO;

6. Prijedlog zaključka o davanju mišljenja o sklapanju ugovora s domarom za razdoblje listopad-prosinac 2021.g.;
7. Prijedlog zaključka o podizanju Spomenika slovenskom pjesniku dr. Francu Prešernu, - mišljenje, traži se
8. Aktualna komunalna problematika;

9. Pitanja, prijedlozi i obavijesti
Ad 1. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Kristijan Rebelić, Matej Klaić, Mislav Majcan, Željko Đuretec i Ana Stepančić Žanić.

Vijeće većinom glasova donosi

Z A K LJ U Č A K
o davanju mišljenja na Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora
1. Vijeće Mjesnog odbora „30. svibnja 1990.“ razmotrilo je Prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i mjesnih odbora te daje negativno mišljenje na istu.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 2.

Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Kristijan Rebelić, Matej Klaić, Mislav Majcan, Željko Đuretec i Ana Stepančić Žanić.


Vijeće nije donijelo zaključak.
Ad 3. 


Članovi Vijeća primili su pisani materijal uz poziv / na sjednici.


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Kristijan Rebelić, Matej Klaić, Mislav Majcan, Željko Đuretec i Ana Stepančić Žanić.


Vijeće jednoglasno donosi

Z A K LJ U Č A K

o prijedlogu za otkup k.č. 7738/1 i 7737/1 k.o. Dubrava

1. Vijeće predlaže otkup ili zamjenu k.č. 7738/1 i 7737/1 k.o. Dubrava pored objekta MO „30. svibnja 1990.“, u Vinodolskoj ulici 23.
2. Na navedenoj parceli već dugi niz godina nalazi se nogometno/košarkaško i dječje igralište koje građani intenzivno koriste. Vijeće smatra da športsko i dječje igralište treba biti u vlasništvu Grada Zagreba, kako bi građani Mjesnog odbora i nadalje nesmetano mogli koristiti športske sadržaje.


3. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 4. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Kristijan Rebelić, Matej Klaić, Mislav Majcan, Željko Đuretec i Ana Stepančić Žanić.


Vijeće jednoglasno donosi

Z A K LJ U Č A K

o davanju suglasnosti kojim se predsjednik Vijeća ovlašćuje da

potpisuje zahtjeve za jednokratnim korištenjem prostora

1. Vijeće ovlašćuje predsjednika Vijeća da u hitnim slučajevima, između sjednica, osobno i u što kraćem roku, bez prethodne odluke Vijeća, rješava zahtjeve za jednokratnim korištenjem prostora mjesne samouprave „30. svibnja 1990.“.

2. Predsjednik Vijeća dužan je izvijestiti Vijeće o svakom takvom zahtjevu i izdanom odobrenju na prvoj sljedećoj sjednici Vijeća.

Ad 5. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Kristijan Rebelić, Matej Klaić, Mislav Majcan, Željko Đuretec i Ana Stepančić Žanić.

Vijeće jednoglasno donosi

Z A K LJ U Č A K

o prijedlogu dostave poziva za sjednicu Vijeća Mjesnog odbora „30. svibnja 1990.“


Vijeće Mjesnog odbora „30. svibnja 1990.“ suglasno je da se pozivi sa prilozima za buduće sjednice Vijeća svim vijećnicima dostavljaju putem elektronske pošte kako bi se izbjegli troškovi printanja i potrošnje papira za dostavu materijala u papirnatom obliku.
Ad 6.

Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Kristijan Rebelić, Matej Klaić, Mislav Majcan, Željko Đuretec i Ana Stepančić Žanić.

Vijeće jednoglasno donosi

Z A K LJ U Č A K

o davanju mišljenja o sklapanju ugovora s domarom 

za razdoblje listopad-prosinac 2021.g.

1. Vijeće Mjesnog odbora „30. svibnja 1990.“ razmotrilo je dopis Gradskog ureda za mjesnu samoupravu u svezi sklapanja ugovora s domarima za razdoblje listopad-prosinac 2021.

2. Vijeće je suglasno da se za poslove domara za naredno razdoblje sklopi ugovor sa dosadašnjim domarom /Branko Peršun/ jer  smatra da zbog održavanja objekta i velikog broja korisnika i nadalje postoji potreba za obavljanjem poslova domara. 

3. Ovaj zaključak dostavlja se Vijeću Gradske četvrti Donja Dubrava na daljnje postupanje.

Ad 7.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Kristijan Rebelić, Matej Klaić, Mislav Majcan, Željko Đuretec i Ana Stepančić Žanić.


Vijeće većinom glasova donosi

Z A K LJ U Č A K
o davanju mišljenju o Prijedlogu zaključka o podizanju Spomenika

slovenskom pjesniku dr. Francu Prešernu
1. Vijeće Mjesnog odbora „30. svibnja 1990.“ razmotrilo je Prijedlog zaključka o podizanju Spomenika slovenskom pjesniku dr. Francu Prešernu te na njega nema primjedbi ni prijedloga.
2. Ovaj zaključak dostavlja se Vijeću Gradske četvrti Donja Dubrava na daljnje postupanje. 
Ad 8. 

           Predsjednik usmeno obavještava nazočne o predmetu rasprave i odlučivanja.


U raspravi sudjeluju: Kristijan Rebelić, Matej Klaić, Mislav Majcan, Željko Đuretec i Ana Stepančić Žanić.


Vijeće jednoglasno donosi

a)
Z A K LJ U Č A K
o prijedlogu pojačanog nadzora prometnog redarstva i prometne policije 

oko Osnovne škole „Ivan Mažuranić“
1. Predlaže se pojačani nadzor prometnog redarstva i prometne policije za vrijeme trajanja školske godine na prometnicama oko OŠ I. Mažuranić i to na raskrižjima gdje se nalaze pješački prijelazi koje djeca prelaze na putu prema školi Okučanska-Osječka i Osječka-Vardarska.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.
b)

Z A K L J U Č A K
o prijedlogu postavljanja zaštitnih stupića u Vinodolskoj ulici
1. Predlaže se osiguranje dijela kolnika označenog žutom linijom za kretanje pješaka u Vinodolskoj ulici, od spoja s ulicom Dubrava prema jugu, postavljanjem zaštitnih stupića, odnosno adekvatno osiguranje pješačke zone zbog stalno parkiranih automobila koji onemogućuju kretanje pješaka i ugrožavaju njihovu sigurnost.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

c) 
Z A K L J U Č A K

o prijedlogu iscrtavanja linije po sredini kolnika u Sopničkoj ulici
1. Predlaže se iscrtavanje linije po sredini kolnika u Sopničkoj ulici.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

d) 

Z A K L J U Č A K

o prijedlogu dvosmjerne prometne regulacije u dijelu Vratničke ulice
1. Predlaže se dvosmjerna prometna regulacija Vratničke ulice, od Osječke ulice do II. Beliščanskog odvojka.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

e)

Z A K L J U Č A K

o prijedlogu postavljanja prometnog znaka „slijepa ulica“ u Pehljinskoj ulici.
1. Predlaže se postavljanje prometnog znaka „slijepa ulica“ u Pehljinskoj ulici.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.

f)

Z A K L J U Č A K

o prijedlogu dostave podataka o broju naplaćenih kazni za nepropisno parkiranje u Vinodolskoj ulici
1. Vijeće predlaže da se dostave podaci o broju naplaćenih kazni za nepropisno parkiranje na području pješačke zone u Vinodolskoj ulici kod spoja s ulicom Dubrava.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

           g) 

Z A K L J U Č A K

o prijedlogu postavljanja prometnog znaka B41 ili B43 

na lokaciji Vinodolska ulica – ulica Dubrava
1. Predlaže se postavljanje prometnog znaka B41 pješačka staza ili B43 pješačka i biciklistička staza na lokaciji Vinodolska-Dubrava.
2. Ovaj zaključak dostavlja se Vijeću Gradske četvrti Donja Dubrava na daljnje postupanje.

h)

Z A K L J U Č A K

o prijedlogu za iscrtavanje pješačkog prijelaza na spoju 

Okučanske, Sopničke i Vinodolske ulice

1. Predlaže se iscrtavanje pješačkog prijelaza na spoju Okučanske, Sopničke i Vinodolske ulice.

2. Ovaj zaključak dostavlja se Vijeću Gradske četvrti Donja Dubrava na daljnje postupanje.


Ad 8. Pitanja, prijedlozi i obavijesti

Predsjednik obavještava članove Vijeća o potrebi za zamjenom poštanskog sandučića na objektu MO, jer postojeći je potrgan i ne služi svrsi.
S obzirom da nije bilo pitanja predsjednik zaključuje sjednicu.
Dovršeno u 19,00 sati.
KLASA:026-02/21-002/1315
URBROJ:251-06-11-407-21-2
23. kolovoza 2021.
Zapisnik sastavio:

Mislav Majcan
PREDSJEDNIK VIJEĆA

Mjesnog odbora „30. svibnja 1990.“

Matej Klaić

